Formel 1-sesongen 2021

Formel 1-sesongen 2021 var den 72. sesongen av FIAs Formel 1-verdensmesterskap. Sesongen begynte 28. mars (Bahrain) og avsluttet 12. desember (Abu Dhabi). 2021 er første gang W Series kjøres som støtteserie for Formel 1, ved siden av blant annet Porsche Supercup.

Deltagere
Følgende lag og førere deltok i sesongen 2021 av FIA Formel 1 verdensmesterskap:

Kimi Räikkönen testet positivt på Covid-19 på lørdagen under Nederlands Grand Prix og måtte stå over fritrening 3, kvalifisering og løpet. Reservefører Robert Kubica kjørte istedenfor. Kubica kjørte også hele Italias Grand Prix 2021-helgen av sanne grunn.

Lagendringer
McLaren kunngjorde at de ville bytte fra å bruke Renault-motorer til Mercedes, og gjenoppta McLaren-Mercedes-partnerskapet som de hadde mellom 1995 og 2014.

Racing Point endret navn til Aston Martin. Navneendringen ble forårsaket av lagets deleier Lawrence Stroll som investerte i Aston Martin.

Renault endret navn til Alpine, og overtok navnet på Renaults sportsbilmerke.

Førerendringer
Fire ganger verdensmester Sebastian Vettel forlot Ferrari på slutten av 2020-mesterskapet etter å ha kjørt med laget i seks sesonger. Vettels sete ble tatt av Carlos Sainz Jr., som forlot McLaren. Daniel Ricciardo flyttet fra Renault til McLaren, hvor han erstattet Sainz. 

Ricciardo ble erstattet av 2-ganger verdensmester Fernando Alonso, som sist kjørte i 2018 for McLaren.

Vettel gikk til Aston Martin, hvor han erstattet Sergio Pérez. 

Pérez, som tidligere hadde signert en kontrakt for å kjøre for Aston Martins forgjenger, Racing Point, til 2022, flyttet til Red Bull Racing hvor han erstattet Alexander Albon.

Albon ble Red Bull Racings reserve- og testfører for sesongen 2021.

Romain Grosjean og Kevin Magnussen, som hadde kjørt for Haas siden henholdsvis 2016 og 2017, forlot laget etter 2020-sesongen. 

2020 Formel 2-mester Mick Schumacher, sønn av syv ganger verdensmester Michael Schumacher, tok et av setene på laget mens det andre gikk til Nikita Mazepin, som endte på femteplass i Formel 2-mesterskapet.

Yūki Tsunoda, som endte på tredjeplass i Formel 2-mesterskapet i 2020, signerte for Scuderia AlphaTauri, og erstattet Daniil Kvjat, som flyttet til Alpine som reservefører. Tsunoda ble den første japanske Formel 1 -føreren siden Kamui Kobayashi i 2014.

Kalender

Forandringer i kalenderen på grunn av koronaviruspandemien 
Sesongen skulle opprinnelig begynne 19.–21. mars i Australia, men denne runden ble utsatt og senere avlyst på grunn av koronaviruspandemien. 

Den originale kalenderen først godkjent av FIA inkluderte også Kinas Grand Prix fra 9.–11. april, men denne runden ble også utsatt.

Canadas Grand Prix skulle opprinnelig avholdes 11.–13. juni, men ble avlyst og erstattet med Tyrkias Grand Prix, som senere ble utsatt som følge av nye reiserestriksjoner fra Storbritannias myndigheter. 

Istedenfor ble Frankrikes Grand Prix flyttet en uke frem til 18.–20. juni, og Steiermarks Grand Prix i Østerrike returnerte 25.–27. juni, uken før Østerrikes Grand Prix. 

Singapores Grand Prix skulle opprinnelig avholdes 1.–3. oktober, men ble avlyst som følge av reiserestriksjoner i landet. Tyrkias Grand Prix ble deretter igjen en del av kalenderen for å erstatte løpet i Singapore.

I løpet av sommerpausen ble Japans Grand Prix også avlyst på grunn av koronaviruspandemien. 

Den 30. september ble det annonsert at Qatars Grand Prix ble erstatningen for den utsatte og avlyste runden i Australia. De signerte samtidig en avtale om å holde løp i Qatar i 10 år fra 2023 (ikke i 2022 pga. Fotball-VM i Qatar)

Resultater

Resultater fra sesongen 2021

Poengsystem 
Poeng deles ut til de ti øverste plasserte førerne i hvert løp, samt føreren som setter den raskeste runden under løpet, så lenge han er blant de ti øverste plasserte førerne. I tillegg deles det ut poeng til de tre øverste plasserte førerne under sprintkvalifisering.

Førermesterskapet 

Noter til tabellene:
 † – Føreren brøt løpet, men ble klassifisert ettersom han hadde fullført over 90% av løpsdistansen.
 ‡ – Halvparten av poengene ble tildelt under Belgias Grand Prix etter at under 75% av løpsdistansen ble fullført på grunn av kraftig regn. Raskeste runde ble ikke tildelt.

Konstruktørmesterskapet 

Noter til tabellene:
 † – Føreren brøt løpet, men ble klassifisert ettersom han hadde fullført over 90% av løpsdistansen.
 ‡ – Halvparten av poengene ble tildelt under Belgias Grand Prix etter at under 75% av løpsdistansen ble fullført på grunn av kraftig regn. Raskeste runde ble ikke tildelt.
 Tabellen er sortert etter beste resultat, rader er ikke relatert til førere. I tilfelle likt på poeng, bestemte de beste oppnådde posisjonene resultatet.

Noter

Referanser 

 
Motorsport i 2021